सामान्यतः अंडकोषों का उन्मूलन और शिश्न भंग करने का एक ही आशय है बंध्याकरण अथवा किन्नर बनाना जबकि कतिपय इस्लामिक विद्वान इन दोनों घटनाओं को पृथक पृथक कर के देखते हैं वे मानते हैं कि अंडकोषों का उन्मूलन केवल किन्नर बनाना है और शिश्न भंग करना नपुंसक बनाना । बहरहाल वे सभी इस बात पर एकमत हैं कि इस्लाम में जानबूझकर नपुंसक अथवा किन्नर बनाना/ बंध्याकरण हराम है । अल- मावसूआह अल-फिकियाह (19/120,121) कहती है कि इस्लाम में बच्चे अथवा प्रौढ़ का बंध्याकरण हराम है क्योंकि ऐसा करना निषिद्ध है । इब्न हजर कहते हैं कि, ऐसा इसलिए कि हम, आदम की संतान हैं । इब्न मसूद, कहते हैं कि हमारे पास स्त्रियां नहीं हैं क्यों ना हम बंध्याकृत हो जायें तो पैगम्बर ने उन्हें ऐसा करने से रोका । साद इब्न अबी वकास, उस्मान इब्न माजून, अल बुखारी (4787) मुस्लिम (1404) के हवाले से कहते हैं कि यदि पैगम्बर अनुमति देते तो हम स्वयं को बंध्याकृत कर लेते ।